Black Sherif

**Mohammed Ismail Sherif Kwaku Frimpong** (born 9 January 2002), professionally dem know am as **Black Sherif**, formerly **Blacko**, be Ghanaian singer den rapper. First nu na he gain popularity for 2021 insyd plus ein song "First Sermon," wey he release am for May insyd. De "Second Sermon" follow am for July insyd.

Ein breakthru cam for March 2022 insyd plus ein hit single "Kwaku the Traveller," wey  e reach Number 1 for de Ghanaian den Nigerian Apple Music charts top. (Na dem spy ein music video 17 million tyms.) He then release ein debut album, *The Villain I Never Was*, for October 5, 2022. 

## Ein early life den education
Dem born den raise Mohammed Ismail Sherif for Konongo-Zongo, for de Ashanti Region for Ghana insyd. As both ein parents job mostly for overseas, he start dey live plus ein aunt den oda extended family members for de age of 10. Ein nomadic lifestyle expose am go multiple influences den different cultures for early age.

Sherif attend ein basic education for Konongo Zongo Islamic Basic School den later for Pinamang Educational Complex, wer he graduate junior high school. He then later plete ein secondary education for Kumasi Academy, wer he pick up interest for music den dancing insyd.

He be former student for de University of Professional Studies (UPSA), na he dey study for de University of Ghana for October 2022.

## Ein career
Black Sherif begin ein career for 2019 insyd plus de release of ein song "Cry for Me" for YouTube top. Dem release ein debut single "Money" for May 25, 2020, along plus music video. For May 2021 insyd, dem release ein single "First Sermon", wey increase ein audience further. Dem release de song ein sequel, "Second Sermon," for July insyd wey e receive remix plus fellow African artist Burna Boy.

Black Sherif ein breakthru cam for March 2022 insyd plus ein single "Kwaku the Traveller," wey reach Number 1 for de Ghanaian den Nigerian Apple Music charts wey e cam turn ein most popular song. He release ein debut album, *The Villain I Never Was*, for October insyd, de singles "45" den "Soja" support am.

Black Sherif perform for de 25th anniversary of de Music of Black Origin (MOBO) Awards, wey take place for de OVO Arena for Wembley, London insyd. For December 2022 insyd, he host ein debut concert, de "Mozama Disco Concert," for Accra insyd.

For 20 February 2023, Black Sherif He win de Best Hip Hop award for de Soundcity MVP Awards, wey dem hold am for de Eko Convention Centre for Lagos insyd. He play de Palladium Times Square for New York City insyd for May 20.

Since March 2023 Black Sherif perform for de Wireless Festival for Abu Dhabi insyd, Something In The Water Festival for Virginia Beach insyd den Afronation Miami. He be de first Ghanaian wey perform for de Wireless Festival for de UK insyd.

## Ein artistry
Black Sherif ein music be blend of highlife, reggae, den hip hop, specifically UK drill, subgenre of drill music den road rap, dey borrow from de U.S. Chicago styles wey originate from Brixton, London insyd from 2012 dey go wey be often about violent den hedonistic criminal lifestyles. Chaw of ein lyrics be for Akan dialect insyd, Twi, ein native tongue. He claim say ein musical influences be rappers Kanye West, Travis Scott, Saint Jhn, Dave, Stormzy, J Hus den Ghanaian artists Mugeez den Sarkodie.

## Lawsuit
For 11 April 2022, dem file lawsuit against Black Sherif secof alleged breach of contract after he sign deal plus Empire Shadrach Agyei Owusu; de CEO of Waynes Chavis Consult, dey seek de court make e restrict Black Sherif make he no perform for events widout ein authorization. De Accra High Court (Commercial Division) dismiss de injunction dem file against am wey sought make e prevent de singer make he no perform music he release under ein management.

## Notable Performances
* Wireless Festival 2023
* Something In The Water Festival 2023
* Afronation Miami 2023

## Discography
### Albums
* *The Villain I Never Was* (2022)
* *Take Care of Yourself Blacko* (double single) (2023)
* *Iron Boy* (2025)

### Singles
* "First Sermon" (2021)
* "Ankonam" (2021)
* "Second Sermon" (Remix) (featuring Burna Boy) (2022)
* "Kwaku the Traveller" (2022)
* "Money" (2022)
* "Oh No" (2023)
* "Wotowoto Season" (featuring Odumodublvck) (2023)
* "Fallen Angel" (featuring Smallgod) (2024)
* "January 9" (2024)
* "Zero" (2024)
* "Shut Up" (2024)
* "Kilos Milos" (2024)
* "Lomo Lomo" (featuring KiDi) (2024)
* "Jesus Christ" (featuring Arathe Jay) (2024)
* "Rebel Music" (2024)
* "So It Goes" (featuring Fireboy DML) (2025)
## Awards den nominations

## Ein life matter
Black Sherif be Muslim.

## References

## External links

* Black Sherif on Instagram